To unge mænd er blevet varetægtsfængslet i kølvandet på skyderiet i Aalborg mandag aften, hvor en 30-årig mand blev ramt i maven. I et flere timer langt grundlovsforhør til ud på natten til onsdag besluttede dommeren, at en 24-årig mand og en 28-årig mand skal bag tremmer i 14 dage indtil den 2. februar. De to mænd kærede ikke fængslingen, oplyser vagtchefen hos Nordjyllands Politi. Den 24-årige og den 28-årige blev anholdt efter skudepisoden på Blåkildevej i Aalborg Øst, hvor to grupper mænd var kommet op at slås. - Der er ingen tegn på, at skyderiet er banderelateret, siger vicepolitiinspektør Torben Jensen. - Det ligner efter vores opfattelse et opgør mellem en gruppe indvandrere. Men vi har endnu ikke kunnet tale med ofret, så vi har intet konkret bud på et motiv, siger han. Ud over der to mænd, som er blevet varetægtsfængslet, har politiet yderligere en mand siddende i detentionen. Der er tale om en 23-årig mand, der ligesom de øvrige involverede har indvandrerbaggrund. Politiet ventede på forhånd med at kræve den 23-årige fængslet, før de så, om Retten i Aalborg ville fængsle de to først anholdte.

Referat:
[size=2][/size]To unge mænd er blevet varetægtsfængslet i to uger efter
skyderi i Aalborg, hvor 30-årig blev ramt i maven.